बच्चों को गर्म जर्सियां वितरित
राजकीयउच्च प्राथमिक विद्यालय मालाखेड़ा गेट अलवर में सावरिया नवयुवक सेवा समिति द्वारा 130 बच्चों को गर्म जर्सी का वितरण किया गया। कार्यक्रम के दौरान छात्राओं ने सांस्कृतिक कार्यक्रम प्रस्तुत किए एवं इमरान खान ने बच्चों को एप्स की जानकारी दी। समिति सदस्यों ने अपने संबोधन में शाला की आवश्यकता पूरी करने का आश्वासन दिया। संस्था प्रधान अश्वनी शर्मा ने सभी का आभार जताया। मंच संचालन विक्रम शर्मा ने किया। कार्यक्रम में सेवा समिति अध्यक्ष सुरेश अग्रवाल, नरेंद्र मिश्रा, दिनेश, चंद्रप्रकाश, सौरभ सोमवंशी, अजय गुप्ता, सोनू, राजेश लवानिया, प्रेम नारायण आदि उपस्थित थे।
राजकीय उच्च माध्यमिक विद्यालय दिवाकरी में बुधवार को गर्म वस्त्र वितरण का कार्यक्रम आयोजित किया गया। प्रधानाचार्य डॉ. अनुरिता झा ने बताया कि 119 छात्र-छात्राओं को राजर्षि कॉलेज प्राचार्य डाॅ. शशि बाला शर्मा, व्याख्याता डॉ. रविकांत शर्मा, डाॅ. अशोक नागर एवं विद्यालय परिवार के सहयोग से गर्म वस्त्रों का वितरण किया गया। प्राचार्य डॉ. शशिबाला ने विद्यार्थियों को लक्ष्य आधारित शिक्षा की प्रेरणा दी। मंच संचालन रघुवीर नागर ने किया। कार्यक्रम में उपसरपंच दिवाकरी दीपचंद गुप्ता, डूंगरसिंह, रामप्रसाद एवं एसएससी सदस्य उपस्थित रहे।
राजकीय उच्च प्राथमिक विद्यालय खोहरा में अध्ययनरत आर्थिक रूप से कमजोर 24 छात्र-छात्राओं को गर्म जर्सियां वितरित की गई। प्रधानाध्यापक राजेंद्र प्रसाद शर्मा ने बताया कि सोलंकी हॉस्पिटल के निदेशक डॉ. विक्रांत सोलंकी एवं डॉ. निधि सिंह सोलंकी ने बच्चों को जर्सियां वितरित की। उन्होंने कहा कि खोहरा स्कूल में पढ़ने वाले बच्चों को प्रतिवर्ष शाला पोषाक एवं गर्म जर्सियां वितरित की जाएंगी। इस अवसर पर वीरेंद्र शर्मा, सतीश शर्मा, मंजू भाटिया, चंद्रकला बांगिया आदि उपस्थित रहे।
राजकीय गांधी नेशनल माध्यमिक विद्यालय में दो भामाशाहों ने छात्रों को जर्सियां सहायता राशि प्रदान की। समाज सेवी इंद्र कुमार तोलानी ने 25 छात्रों को जर्सियां प्रदीप कुमार माथुर ने सत्र 2014-15 में कक्षा में प्रथम द्वितीय स्थान पाने वाले छात्रों को बीस हजार रुपए की प्रोत्साहन राशि एवं 31 छात्रों को जर्सियां वितरित की। सृजक संस्था की ओर से गुरुवार को एसकेटी स्कूल मंडावर दौसा में प्रात: 10 बजे एवं शुक्रवार को प्रात: 10 बजे राजकीय प्रताप सीनियर सैकण्डरी स्कूल अलवर में विद्यार्थियों को जर्सी वितरण का कार्यक्रम आयोजित होगा। इस कार्यक्रम में भागीरथ मीणा, हरीश मदान, इंद्र कुमार तोलानी, रेणु मिश्रा आदि उपस्थित रहेंगे। संस्थान सचिव गीतकार रामचरण राग द्वारा बच्चों को बालगीत अतिथियों द्वारा उद्धबोधन दिया जाएगा।
hin_Deva hin_Deva awa_Deva hin_Deva hin_Deva